User:Dragutinsparavalo/sandbox

Srđan Apostolović
Srđan Apostolović je vajar i primenjeni umetnik rođen u Beogradu 1963. godine. Predstavnik je druge generacije beogradske konceptualne umetnosti. Kolekcija njegovih radova od nerđajućeg čelika nalazi se u zbirci bečkog muzeja Mumok (Museum Moderner Kunst Stiftung Ludwig Wien). Pored vajarstva, bavi se i slikarstvom, grafičkim dizajnom kao i dizajnom enterijera.

Predmet Apostolovićevog stvaralačkog opusa "više nije 'kip na postamentu' nego može da bude, a sve učestalije i jeste, nađeni predmet, konstrukcija, ambijent, instalacija. To je takođe i smišljena atmosfera kojoj je mesto u prostoru arhitekture sa pomešanim elementima dizajna" (Ješa Denegri, Kvadart #1, mart 1994.) Apostolović spada u grupu vajara koja je stvarala u galeriji beogradskog Studentskog kulturnog centra, čiji članovi su osim njega i Zdravko Joksimović, Dobrivoje Bata Krgović i Dušan Petrović. Ova četvorka koju je selektovala Biljana Tomić, dugogodišnji kustos Galerije SKC-a, "unela je novi estetski diskurs u nacionalnu umetnost na kraju 20. veka" (Ljiljana Ćinkul, Politika 14.12.2011.)

Reference

 * Ješa Denegri "Skulptura kao neutilitarni objekat", Kvadart magazin, Beograd 1994 http://www.kvadart.rs/kvadart01.htm
 * Ljiljana Ćinkul "Stvaralački integritet", dnevni list Politika, Beograd 14.12.2011 http://www.politika.rs/rubrike/Kritika/kritika-vizuelne-umetnosti/Stvaralacki-integritet.lt.html